எந்த ஒரு காரியத்துக்கும் முன் தயாரிப்பு ரொம்ப முக்கியம். மேடையில பேசுறதுக்கு முன்னாடி வீட்டில் கண்ணாடிக்கு முன்னாடி நின்னு பலமுறை சரியான உடலசைவுகளோடப் பேசிப் பார்க்கணும். ராமனுக்காக சீதைகிட்ட தூது போறதுக்கு முன் அனுமன் கூட மனசுக்குள்ளேயே பேசி ஒத்திகை பார்த்துக்கிட்டு அப்புறமா தான் நேர்ல போய் பேசியதா வால்மீகி ராமாயணத்துல இருக்கு. பேச்சுத்திறனை வளர்த்துக்க நிறைய புத்தகங்கள் படிக்கிறதும், மேடைப் பேச்சாளர்களோட பேச்சுகளைக் கேக்குறதும் ரொம்ப முக்கியம். இப்பதான் இன்டர்நெட் வசதி இருக்கே . உங்களுக்குப் பிடிச்ச பேச்சாளர்களோட பேச்சை 'யூ ட்யூப்' வழியா வீடியோவில் பார்த்து அவரோட நிறை, குறைகளை உங்களோட ஒப்பிட்டுப் பார்த்து உங்களை வளர்த்துக்க முடியும். யார் பேசினாலும் அவர் என்ன பேசுகிறார்னு உன்னிப்பா கவனிக்கணும்.